కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మెల్‌బోర్న్ టెస్టులో ఆస్ట్రేలియా 151కే ఆలౌట్
ఈరోజు తొలి సెషన్‌ ఆరంభంలోనే భారత్‌కి ఓపెనర్ అరోన్ ఫించ్ (8: 36 బంతుల్లో 1x4) రూపంలో వికెట్ లభించింది. జట్టు స్కోరు 24 వద్ద ఇషాంత్ శర్మ బౌలింగ్‌లో బంతిని హిట్ చేయబోయిన అరోన్ ఫించ్.. ఫీల్డర్ మయాంక్ అగర్వాల్ చేతికి చిక్కాడు.
Samayam Telugu | Updated:
Dec 28, 2018, 10:45AM IST
మెల్‌బోర్న్ టెస్టులో ఆస్ట్రేలియా 151కే ఆలౌట్
మెల్‌బోర్న్ వేదికగా జరుగుతున్న మూడో టెస్టు మ్యాచ్‌లో భారత్ జట్టు పట్టు బిగిచింది. ఆటలో మూడో రోజైన శుక్రవారం 8/0తో తొలి ఇన్నింగ్స్‌ను కొనసాగించిన ఆస్ట్రేలియా జట్టు.. జస్‌ప్రీత్ బుమ్రా (6/33) ధాటికి 151 పరుగులకే కుప్పకూలిపోయింది. ఆ జట్టులో హారిస్ (22: 35 బంతుల్లో 2x4), కెప్టెన్ టిమ్‌పైన్ (22: 85 బంతుల్లో 1x4) టాప్ స్కోరర్స్‌గా నిలవగా.. భారత బౌలర్లలో బుమ్రాతో పాటు జడేజా (2/45), ఇషాంత్ (1/41), మహ్మద్ షమీ (1/27) మెరిశారు. నిన్న చతేశ్వర్ పుజారా (106: 319 బంతుల్లో 10x4) శతకం బాదడంతో భారత్ జట్టు తొలి ఇన్నింగ్స్‌‌ని 443/7తో డిక్లేర్ చేసిన విషయం తెలిసిందే. దీంతో.. ఈరోజు భారత్‌కి 292 పరుగుల తొలి ఇన్నింగ్స్ ఆధిక్యం లభించింది.
@Jaspritbumrah93 Here's @Jaspritbumrah93 claiming his fifth wicket. He ended with figures of: 15.5 overs 4 maidens… https://t.co/JvjSDz7WRA
&mdash; Telegraph Sport (@telegraph_sport) 1545972633000
ఈరోజు తొలి సెషన్‌ ఆరంభంలోనే భారత్‌కి ఓపెనర్ అరోన్ ఫించ్ (8: 36 బంతుల్లో 1x4) రూపంలో వికెట్ లభించింది. జట్టు స్కోరు 24 వద్ద ఇషాంత్ శర్మ బౌలింగ్‌లో బంతిని హిట్ చేయబోయిన అరోన్ ఫించ్.. ఫీల్డర్ మయాంక్ అగర్వాల్ చేతికి చిక్కాడు. అయితే.. మరో ఓపెనర్ హారిస్ (22: 35 బంతుల్లో 2x4)తో కలిసి ఇన్నింగ్స్‌ నిర్మించిన ఉస్మాన్ ఖవాజా (21: 32 బంతుల్లో 3x4) సిరీస్‌లో తొలిసారి దూకుడుగా ఆడాడు. కానీ.. అతని దూకుడుకి జడేజా కళ్లెం వేయగా.. హారిస్‌నీ బుమ్రా బోల్తా కొట్టించాడు. దీంతో.. 53/3తో ఆస్ట్రేలియా ఇబ్బందుల్లో పడిపోయింది. ఈ దశలో షాన్ మార్ష్ (19: 61 బంతుల్లో 1x4) క్రీజులో పాతుకుపోయి వికెట్ల పతనానికి అడ్డుకట్ట వేయాలని ప్రయత్నించినా.. లంచ్ విరామానికి ముందే అతడ్ని బుమ్రా పెవిలియన్ బాట పట్టించాడు. బుమ్రా బంతిని అంచనా వేయడంలో విఫలమైన మార్ష్ వికెట్ల ముందు అడ్డంగా దొరికిపోయాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.